**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.06.2018, ora 08.00 – 14.06.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 14.06.2018, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la data de 13.06.2018, la ora 13.30, avertizarea hidrologică nr. 31, valabilă în intervalul 13.06.2018, ora 14.00-15.06.2018, ora 16.00, vizând producerea de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu depăşiri ale COTELOR DE APĂRARE, astfel:**

**-COD GALBEN în intervalul 13.06.2018, ora 14:00 – 15.06.2018, ora 16:00** pe râurile din bazinele hidrografice: Vişeu, Iza, Tur, Lăpuş **(judeţele Maramureş şi Satu Mare),** Someşul Mare (**judeţul Bistriţa Năsăud),** Someş – afluenţii mici aferenţi sectorului aval S.H. Dej **(judeţele Cluj, Sălaj, Maramureş şi Satu Mare),** Someșul Mic – bazin superior și afluenţi (**judeţele Cluj şi Bihor)**,Crasna **(judeţele Sălaj şi Satu Mare),** Barcău **(judeţele Sălaj şi Bihor),** Crişul Repede – bazin superior şi afluenţi bazin mijlociu şi inferior (**judeţele Cluj şi Bihor),** Crişul Negru (**judeţele Bihor şi Arad),** Crişul Alb (**judeţele Hunedoara şi Arad),** Arieş **(judeţele Alba şi Cluj),** Mureş – afluenții aferenţi sectorului aval confluenţă Târnave (**judeţele Alba, Sibiu, Hunedoara şi Arad),** Bega Veche, Bega **(judeţul Timiş),** Timiş, Bârzava, Moraviţa, Caraş, Nera (**judeţele Caraş Severin şi Timiş),** Cerna(**judeţele Caraş Severin şi Gorj),** Drincea, Desnăţui **(judeţele Mehedinţi şi Dolj),** Jiu – bazin superior şi mijlociu şi afluenţi bazin inferior (**judeţele Hunedoara, Mehedinţi, Gorj şi Dolj)**, Olt – bazin superior şi mijlociu, Olt - afluenţi aval S.H. Sebeş Olt (**judeţele Harghita, Covasna, Braşov, Sibiu, Vâlcea, Gorj, Dolj, Argeş şi Olt)**, Vedea – bazin superior şi afluenţi bazin mijlociu şi inferior **(judeţele Argeş, Olt şi Teleorman),** Argeş – bazin superior şi afluenţi bazin mijlociu şi inferior **(judeţele Argeş, Dâmboviţa, Giurgiu, Teleorman şi Ilfov)**, Ialomiţa–bazin superior şi afluenţi bazin mijlociu şi inferior **(judeţele Dâmboviţa, Prahova şi Ialomiţa),** Buzău – bazin superior şi afluenţi bazin mijlociu (**judeţele Braşov, Covasna şi Buzӑu**), Trotuş – bazin superior şi afluenţi bazin mijlociu şi inferior (**judeţele Harghita, Covasna, Bacău şi Neamţ),** Putna – bazin superior **(judeţul Vrancea),** Râmnicu Sărat **(judeţele Buzău şi Vrancea);**

**-COD PORTOCALIU**

**-în intervalul 13.06.2018, ora 18:00 – 14.06.2018, ora 24:00-** pe râurile din bazinele hidrografice: Mureş – afluenţii aferenţi sectorului aval s.h. Gelmar (**judeţele Hunedoara şi Arad),** Bega Veche, Bega **(judeţul Timiş),** Timiş – bazin superior şi afluenţi bazin mijlociu şi inferior, Bârzava, Moraviţa, Caraş, Nera (**judeţele Caraş Severin şi Timiş),** Cerna (**judeţele Caraş-Severin şi Gorj);**

**-în intervalul 13.06.2018, ora 23:00 – 14.06.2018, ora 24:00** pe râurile din bazinele hidrografice: Gilort – bazin superior, afluenţii Jiului aferenţi sectorului aval S.H. Sadu – amonte confluenţă Gilort (**judeţul Gorj),** afluenţii Oltului aferenţi sectorului aval confluenţă cu râul Lotru (**judeţele Vâlcea, Gorj, Argeş, Olt, Dolj),** Vedea - bazin superior (**judeţele Argeş şi Olt),** Teleorman – bazin superior (**judeţele Argeş şi Teleorman).**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARAD, ARGEŞ, BACĂU, BIHOR, BISTRIŢA-NĂSĂUD*, *BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, IALOMIŢA, ILFOV, MARAMUREŞ, MEHEDINŢI, NEAMŢ, OLT, PRAHOVA, SATU MARE, SĂLAJ, SIBIU, TELEORMAN, TIMIŞ, VÂLCEA şi VRANCEA (31 de prefecturi) – COD GALBEN și ARAD, ARGEŞ, CARAŞ-SEVERIN, DOLJ, GORJ, HUNEDOARA, OLT, TELEORMAN, TIMIŞ şi VÂLCEA (10 prefecturi) – COD PORTOCALIU.*

**Debitele au fost, în general, în creştere ca urmare a** precipitațiilor căzute, exceptând râurile din bazinul Bârladului, bazinele inferioare ale Argeşului şi Ialomiţei, cursul mijlociu şi inferior al Prutului şi cele din Dobrogea, unde au fost relativ staționare.

Debitele se situează, în general, la valori cuprinse între 30-90% din mediile multianuale lunare, mai mari (peste 100%) pe Bega Veche, Moraviţa, Trotuș, cursurile superioare ale Arieșului, Crasnei, Bârzavei şi pe râurile din Dobrogea și mai mici (sub 30% din normalele lunare) pe râurile din bazinele hidrografice: Târnava Mare, pe cursurile inferioare ale Crasnei și Barcăului, pe unii afluenţi ai Oltului superior și mijlociu, pe Siret şi unii afluenţi ai săi (Suceava, Moldova, Râmnicu Sărat, Buzǎu, Bârlad) și pe Prut.

**În interval s-au situat peste:**

**-COTA DE PERICOL** râul Goleţ la staţia Goleţ (350+40)-jud. CS;

-**COTELE DE ATENŢIE** râurile la următoarele staţii hidrometrice: Tur – Negreşti Oaş (170+12)-jud. SM, Almaşu – Almaş (160+50)-jud. SJ, Râuşor – Râu de Mori (100+60)-jud. HD, Sebeş – Turnu Ruieni (250+40)-jud. CS, Bârzava – Moniom (220+23)-jud. CS, V. Mare – Reşiţa (130+26)-jud. CS, V. Terovei – Terova (60+15)-jud. CS, Timiş – Teregova (120+30)-jud. TM, Caraş – Caraşova (140+9)-jud. CS, Luncavăţ – Oteşani (140+80)-jud. VL, Pârâul Urs – Horezu (25+6)-jud. VL.

**Se situează peste:**

-**COTELE DE ATENŢIE** râurile la următoarele staţii hidrometrice: Timiş – Lugoj (150)-jud. TM, Goleţ – Goleţ (270+15)-jud. CS.

În interval au fost emise **cinci** **atenţionări hidrologice** pentru fenomene imediate şi **patru** **avertizări hidrologice** pentru fenomene imediate.

**Debitele vor fi în general în creştere** ca urmare a precipitaţiilor în curs, a celor prognozate şi propagǎrii, exceptând râurile din Dobrogea, unde vor fi staţionare.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite cu depășiri ale **COTELOR DE APĂRARE** pe unele râuri din jumătatea de vest a țării și din zonele de deal şi de munte ca urmare a precipitaţiilor sub formă de aversă, cu caracter torenţial şi mai însemnate cantitativ, acumulate până în prezent şi prognozate.

**DUNĂRE**

**Debitul la intrarea în ţară** (secţiunea Baziaş) în intervalul 13-14.06.2018 **a fost în scădere, având valoarea de 4300 m3/s**, sub media multianuală a lunii **iunie (6400 m3/s).**

În aval de Porţile de Fier debitele au fost în scădere pe sectorul Gruia – Olteniţa şi staţionare pe sectorul Călăraşi – Tulcea.

**Debitul la intrarea în ţară** (secţiunea Baziaş) **va fi** **staţionar (4300 m3/s).**

În aval de Porţile de Fier debitele vor fi în creştere Gruia, în scădere uşoară pe sectorul Calafat – Vadu Oii și staționare pe sectorul Brăila – Tulcea.

**2.** **Situaţia meteorologică în intervalul 13.06.2018, ora 08.00 –14.06.2018, ora 06.00**

**Este în vigoare până la data de 15.06.2018, la ora 08.00, atenționarea meteorologică nr. 34-COD GALBEN, vizând** **instabilitate atmosferică accentuată (**averse torențiale, frecvente descărcări electrice, vijelii, căderi de grindină) **și cantități de precipitații însemnate** (25 l/mp, iar pe arii restrânse din sud-vest şi din zona montană 60-80 l/mp) **în Banat, Crișana, Oltenia, Maramureș, Transilvania, jumătatea de vest a Munteniei și în zonele de munte** *(județele vizate: ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, VÂLCEA şi VRANCEA).*

**În ţară,** instabilitatea atmosferică s-a accentuat, mai ales din a doua parte a zilei, în jumătatea de vest a teritoriului, dar pe arii restrânse și la cote mai reduse și în celelalte zone. Aceasta s-a manifestat prin dezvoltări noroase convective, averse torențiale, însoțite de frecvente descărcări electrice și intensificări de scurtă durată ale vântului, cu rafale de peste 60...70 km/h și izolat peste 80 km/h, astfel încât s-au înregistrat vijelii, dintre care sunt confirmate cele din zona localităților Roșiorii de Vede, Craiova, Râmnicu Vâlcea, Polovragi și Târgu Jiu. Au fost și căderi de grindină, consemnate fiind cele din județele Caraș-Severin, Mehedinți, Dolj, Olt, Vâlcea, Sibiu, Suceava și de la munte. În sud-vestul teritoriului, dar cu precădere în zona deluroasă și montană din Banat, sudul Crișanei, sud-vestul Transilvaniei, Oltenia și nord-vestul Munteniei, cantitățile de apă au depășit frecvent 25 l/mp și local 40...50 l/mp. Temperaturile maxime, cuprinse între 23 de grade la Sânnicolau Mare și Sulina și 36 de grade la București-Filaret, au caracterizat în sud și sud-est o vreme călduroasă, pe arii restrânse caniculară, iar în Câmpia Română *indicele temperatură-umezeală (ITU) a atins și depășit pragul critic de 80 de unități al disconfortului termic.* La ora 06 valorile termice se încadrau între 13 grade la Caransebeș și Petroșani și 22 de grade la Sulina.

**Observație:** începând de ieri, de la ora 06.00, au fost în vigoare **52 de mesaje** privind fenomene meteo periculoase imediate, dintre care **21 de avertizări cod portocaliu**, câte 8 emise de SRPV Timișoara și SRPV Craiova, câte 2 emise de SRPV Sibiu și CNPM București pentru Muntenia și 1 emisă de SRPV Bacău și **31 de atenționări cod galben**, 7 emise de CNPM București pentru Muntenia, câte 6 de SRPV Bacău și SRPV Timișoara, 5 emise de SRPV Cluj, 4 de SRPV Sibiu, 2 de SRPV Constanța și 1 de SRPV Craiova.

**La Bucureşti,** vremea a fost călduroasă, caniculară după-amiaza, iar *indicele temperatură-umezeală (ITU) a depășit ușor pragul critic de 80 de unități al disconfortului termic*. Temperatura maximă a fost de 34 de grade la Afumați și Băneasa și 36 de grade la Filaret. Cerul a fost variabil, cu înnorări temporar accentuate noaptea, când s-au semnalat frecvente descărcări electrice, intensificări de scurtă durată ale vântului și averse în general slabe. La ora 06.00 temperatura aerului avea valori de 18 grade la Afumați și Băneasa și 20 de grade la Filaret.

**3. Prognoza meteorologică în intervalul 14.06.2018, ora 08.00 –15.06.2018, ora 08.00**

**În ţară, în regiunile sud-vestice, centrale, nordice, nord-estice și parțial în cele vestice, precum și în zona de munte, valorile termice vor fi în scădere față de intervalul anterior, iar vremea se va menține instabilă, cu înnorări temporar accentuate, averse, descărcări electrice, intensificări ale vântului și cu aspect de vijelie și punctiform căderi de grindină. Ploile vor mai avea caracter torențial, astfel că se vor cumula cantități de apă de peste 25 l/mp și izolat peste 40...50 l/mp.** În restul teritoriului cerul va fi variabil, fenomene specifice instabilității atmosferice se vor semnala pe arii restrânse, iar regimul termic va caracteriza o vreme călduroasă și izolat indicele temperatură-umezeală va mai putea atinge și depăși ușor pragul critic de 80. Temperaturile maxime se vor situa între 22 și 34 de grade, iar cele minime vor fi cuprinse între 12 și 21 de grade.

**La Bucureşti,** vremea va fi călduroasă, cu o maximă termică în jurul valorii de 33 de grade, iar indicele temperatură-umezeală va putea atinge pragul critic de 80 de unități. Cerul va fi variabil, iar probabilitatea de apariție a fenomenelor specifice instabilității atmosferice va fi în creștere după-amiaza și noaptea. Temperatura minimă va fi de 17...19 grade.

***II. CALITATEA APELOR***

**N**uau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate la data de 12.06.2018 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

**G.N.M.-C.J. Constanţa** informează că la data de 12.06.2018, la ora 19.39, s-a produs un incendiu ce a afectat 10 ha de cultură de orz pe raza localităţii Seimeni (cauza probabilă-ţigară aprinsă aruncată la întâmplare). Incendiul a fost stins la ora 20.35 de către echipajele I.S.U. Dobrogea.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.